Β4-1499, 1516, 1522, 1544 και 1556/95

Ψήφισμα σχετικά με την επιλογή του Πάντσεν Λάμα και την θρησκευτική ελευθερία στο Θιβέτ

Το Ευρωπαϊκό Κοινοβούλιο,

A. εκφράζοντας την αποδοκιμασία του για τις συνεχείς διώξεις των θιβετιανών βουδιστών μοναχών από τις κινεζικές αρχές,

Β. λαμβάνοντας υπόψη ότι η Κυβέρνηση της Λαϊκής Δημοκρατίας της Κίνας ανήγγειλε την επιλογή του νέου Panchen Lama, σε μια προσπάθειά της να ανατρέψει την επιλογή που πραγματοποίησε ο Δαλαϊ Λάμα προ πέντε μηνών, αρνούμενη έτσι τις θρησκευτικές παραδόσεις του θιβετιανού λαού και πολιτικοποιώντας, κατ' αυτόν τον τρόπο, ένα θέμα που ανέκαθεν ενέπιπτε αποκλειστικά στον θρησκευτικό τομέα της θιβετιανής ιστορίας,

Γ. υπογραμμίζοντας ότι η εν λόγω κινεζική παρέμβαση κινδυνεύει να δημιουργήσει σοβαρές ταραχές στη θιβετιανή κοινωνία,

Δ. υπενθυμίζοντας ότι στις 14 Μαΐου 1995 ο Δαλάϊ Λάμα, ασκώντας ελεύθερα τις εξουσίες που απορρέουν από τον πνευματικό του ρόλο, είχε ήδη αναγνωρίσει στο πρόσωπο του Gedhun Choekyi Nyima την νέα μετενσάρκωση του Παντσέν Λάμα,

Ε. λαμβάνοντας υπόψη ότι από τον Ιούλιο 1995 ο Gedhun Choekyi Nyima και οι γονείς του - καθώς και ο μοναχός που τον αναγνώρισε ως Παντσέν Λάμα - δεν έχουν θεαθεί δημοσίως,

ΣΤ. εκφράζει την κατάπληξή του διότι οι ενέργειες των κινεζικών αρχών συνιστούν περαιτέρω προσβολή της αρχής της ελευθερίας των θρησκευτικών πεποιθήσεων,

Ζ. έχοντας υπόψη τις ταραχές οι οποίες ακολούθησαν την απόφαση της κυβέρνησης, και τη σκληρότητα της καταστολής τους[semigr ]

Το Ευρωπαϊκό Κοινοβούλιο,

1. καταδικάζει την παρέμβαση της Κυβέρνησης της Λαϊκής Δημοκρατίας της Κίνας στον ορισμό του υποψηφίου για το αξίωμα του Παντσέν Λάμα που εμπίπτει αποκλειστικά στον θρησκευτικό τομέα, καθώς και την καταναγκαστική ενθρόνιση του υποψηφίου που επέβαλαν οι κινεζικές αρχές[semigr ]

2. ζητεί από τις κινεζικές αρχές να σεβασθούν τις επιθυμίες του λαού του Θιβέτ αποδεχόμενες τον Panchen Lama που επέλεξε ο Δαλάι Λάμα[semigr ]

3. ζητεί από την κυβέρνηση της Λαϊκής Δημοκρατίας της Κίνας να δώσει αμέσως δυνατότητα στους διπλωμάτες της Ένωσης να συναντήσουν τον Gedhun Choekyi Nyima, τους γονείς του και τον προαναφερθέντα μοναχό, ώστε να βεβαιωθούν για τη σωματική τους ακεραιότητα[semigr ]

4. ζητεί οι κινεζικές αρχές να δεσμευθούν να μην ασκήσουν πιέσεις και οιασδήποτε μορφής διώξεις στον Gedhun Choekyi Nyima και την οικογένειά του, κυρίως σε ό,τι αφορά την ελεύθερη άσκηση του πνευματικού του ρόλου ως Παντσέν Λάμα και, κατά συνέπεια, την ελεύθερη πρόσβασή του στην εκπαίδευση που προϋποθέτει ένας τέτοιος ρόλος[semigr ]

5. ζητεί οι κινεζικές αρχές να εξασφαλίσουν την πλήρη ελευθερία κινήσεων και την ελεύθερη άσκηση των θρησκευτικών πεποιθήσεων των θιβετιανών μοναχών, και κυρίως να σεβαστούν το αβαείο του μοναστηρίου του Tashi Lumpo, ιστορική έδρα του Panchen Lama[semigr ]

6. απευθύνει έκκληση προς τους εκπροσώπους του Συμβουλίου και της Επιτροπής να ασκήσουν διπλωματική ή άλλου είδους πίεση στις κινεζικές αρχές για να παύσουν να ενεργούν με τον απαράδεκτο αυτό τρόπο εις βάρος του λαού του Θιβέτ[semigr ]

7. πιστεύει ότι η τελική απόφαση για να συνεχιστεί το πρόγραμμα Panam της Ευρωπαϊκής Ένωσης στο Θιβέτ δεν θα πρέπει να ληφθεί έως ότου τα αιτήματα αυτού του ψηφίσματος έχουν γίνει δεκτά[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τον Δαλάϊ Λάμα, την κυβέρνηση της Λαϊκής Δημοκρατίας της Κίνας και την εξόριστη θιβετιανή κυβέρνηση.